ทรัมป์ เตรียมเชิญคิม จองอึนเยือนสหรัฐฯ 
วันนี้ (8 มิ.ย.2561) ผู้สื่อข่าวรายงานว่า ดีนายโดนัลด์ ทรัมป์ ประธานาธิบสหรัฐอเมริกา ประกาศอาจเชิญนายคิมจองอึน ผู้นำสูงสุดเกาหลีเหนือ มาเยือนทำเนียบขาว หากการประชุมสุดยอดครั้งประวัติศาสตร์ในสัปดาห์หน้าที่ประเทศสิงคโปร์เป็นไปด้วยดีคำประกาศของนายทรัมป์มีขึ้นหลังการพบปะกับนายชินโซ อาเบะ นายกรัฐมนตรีญี่ปุ่น เพื่อหารือเกี่ยวกับการประชุมสุดยอดดังกล่าว แต่นายทรัมป์ยอมรับว่ายอมรับว่าอาจใช้เวลายาวนานมากกว่าการประชุมเพียงแค่หนึ่งครั้งก่อนที่เป้าหมายดังกล่าวจะบรรลุผลสำเร็จ และเตรียมพร้อมเดินออกจากการประชุม หากมีความจำเป็นขณะที่ประธานาธิบดีสหรัฐอเมริกายังเปิดเผยระหว่างการแถลงข่าวร่วมกับนายอาเบะว่ามีความเป็นไปได้ที่เขาและนายคิม จอง อึน จะลงนามร่วมกันในข้อตกลงยุติสงครามเกาหลีอย่างเป็นทางการระหว่างการประชุมสุดยอด รวมทั้งจะมีการนำประเด็นที่เกาหลีเหนือลักพาตัวชาวญี่ปุ่นเข้าสู่การหารืออีกด้วยทั้งนี้ สหรัฐอเมริกา และชาติพันธมิตรในภูมิภาคเอเชียตะวันออกต่างต้องการให้เกาหลีเหนือล้มเลิกโครงการอาวุธนิวเคลียร์ซึ่งเป็นประเด็นสำคัญและถูกเฝ้าจับตามองในการประชุมสุดยอดสหรัฐฯ-เกาหลีเหนือที่กำลังจะเปิดฉากขึ้นในอีกไม่กี่วันนี้
โดนัลด์ ทรัมป์ ประธานาธิบดีสหรัฐฯ ประกาศจะเชิญผู้นำเกาหลีเหนือเยือนสหรัฐฯ หากการประชุมสุดยอดครั้งประวัติศาสตร์เป็นไปด้วยดี 
โดนัลด์ ทรัมป์,คิม จองอึน,เกาหลีเหนือ,สหรัฐอเมริกา,ประชุมสุดยอดผู้นำ,ชินโซ อาเบะ,ญี่ปุ่น,ไทยพีบีเอส,ข่าวไทยพีบีเอส,ThaiPBSnews,ThaiPBS